میانمار-دا دؤولت چئوریلیشی ائدن اوردو طرفیندن چوخ سایدا اعتراضچی قتله یئتیریلیب.
اؤتن گون میانمار-دا داها بیر نئچه اعتراضچی اوردو طرفیندن آچیلان آتش نتیجه‌سینده اؤلدورولوب. نتیجه‌ده، میانمار-دا فوریه‌نین بیریندن بو گونه قدر قتله یئتیریلن اعتراضچی لارین سایی 38-ا چاتیب. قئید ائدک کی، میانمار-دا اوردو فوریه‌نین بیرینده دؤولت چئوریلیشی ائده‌رک حاکمیتی اله کئچیریب. بو حادثه‌دن سونرا مین‌لرله ساکین اوردو قیامینا اعتراض اولا‌راق میتینق‌لر کئچیرمه‌یه باشلاییر. ایکی آیا یاخین‌دیر داوام ائدن اعتراضلارا میانمار پولیسی و اوردوسو ان سرت شکیلده موداخیله ائدیر.
